Catarroja homenatja les parelles amb més de 50 anys de casats
07 nov. 2022

La regidoria de Persones Majors ha homenatjat les parelles del municipi amb més de 50 anys de casats, en la segona edició de les Bodes d’Or Catarrogines. Una jornada molt emotiva que ha reunit diverses famílies del municipi en un acte organitzat en Masia de las Estrellas.

“Un any més hem volgut rendir un merescut homenatge a aquelles parelles que han complit els 50 anys de casats, tot un exemple que ens fan recuperar l'essència del nostre municipi mitjançant els seus records i vivències. Des de l'Ajuntament els agraim com ens han obert les seues cases, per a compartir els seus records i ésser un exemple de persones lluitadores i generoses”, explica Lorena Silvent, vicealcaldessa de Catarroja.

L'acte ha tornat a comptar amb una gran acceptació per part de la ciutadania pel que en els pròxims mesos eixirà una nova convocatòria per a l'edició de Bodes d’Or Catarrogines de l'any 2023. Les persones interessades podran veure la informació de la nova convocatòria en les xarxes socials municipals i en la pàgina web.